Actualitate - -

Daniel Cristea-Enache va sustine o rubrica de publicistica – "Bucuresti, Far West". "Integrare si dezintegrare" este titlul primului text publicat de cunoscutul critic literar in "Suplimentul de cultura" in editia din 6 ianuarie 2007. "Integrarea in Uniunea Europeana nu va insemna nicidecum o dezintegrare a romanismului, o distrugere a specificului, o pierdere a identitatii, ci dezintegrarea unui tip de autohtonism, a unor anumite componente din specificul national. Vor fi limitate impostura si smecheria unsuroasa, va scadea numarul «descurcaretilor» si al artistilor infractiunii. Vor conta tot mai mult cit si cum muncesti, felul in care vorbesti, ideile pe care le pui in miscare", scrie Daniel Cristea-Enache.

„Verba Woland” se va numi rubrica jucausa tinuta de Ruxandra Cesereanu, pornind de la ciudatenii de viata pina la fapte de literatura interpretate extravagant. „Titlul rubricii nu intentioneaza sa generalizeze ori sa atace chestiuni sataniste, demonice etc., chiar daca personajul Woland, diavolul-sef din romanul Maestrul si Margareta de Mihail Bulgakov, isi va baga coada din cind in cind”, declara autoarea. Cum romanul cu pricina este romanul favorit al Ruxandrei Cesereanu, fireste ca rubrica va purta amprenta histrionica a magistrului Mihail Afanasievici Bulgakov!